Kaja/1934/04/05/Eht rahwaerakondlik talitamine!
Vahi põllutöökoolis tehti hiljuti assistentide kursusest osavõtjaist ülesvõte. Fotograafina esines sel puhul "Postimehe" juurest pr. K. Ülesvõte tehti saalis, mille seinal asub teiste tegelaste kõrval ka riigivanema K. Pätsi pilt. Ülesvõtte tegemisel olid assistendid märganud, et neid seatakse nii üles, et riigivanema pilt jääb varju. Assistendid pole sellega nõustunud ja seisnud fotografeerimise ajal nii, et riigivanema pilt nähtavale tuli.

Suur oli aga assistentide imestus, kui nad ülesvõtted kätte said. Selgus, et seinal on küll riigivanema pildi raam, kuid pilti selle sees ei ole. Rahvaerakondlik fotograaf oli platel riigivanema pildi maha kustutanud!

Toimetusele on see ülesvõte näha saadetud. See kujutab rohkearvulist assistentide peret. Saali seinal ilutseb J. Tõnissoni pilt ja selle kõrval tühi raam!

See tegu iseloomustab vääriliselt tema tegijaid!

Kaja
1934